***Buzz Aldrin, hvor ble det av deg i alt mylderet?*** er en norsk dramaserie på fire episoder som ble vist på NRK1 i 2011. Geir Henning Hopland skrev manus basert på en roman med samme tittel av Johan Harstad. Hopland var også regissør for serien som ble produsert av Motlys. Serien ble også vist på kino.

Under Gullruten 2012 fikk produksjonsmedarbeiderne Camilla Lindbråten, Sabina Cavenius og Richard Sveen hver sin fagpris i klassene beste scenografi/lysdesign, beste kostyme/sminke og beste lyddesign. Serien var nominert til ytterlige fire fagpriser og til klassen beste TV-drama mens Pål Sverre Valheim Hagen var nominert i klassen beste mannlige skuespiller.

Serien er den første norsk dramaserie som ble vist i sin helhet på kino, og det til og med før den ble sendt på TV. Den ble vist på kino i Oslo, Bergen, Stavanger, Trondheim, Tromsø, Kristiansand og Tønsberg.

Rollebesetning
--------------

* Pål Sverre Valheim Hagen – Mattias
* Bjarne Henriksen – Havstein
* Rikke Lylloff – Ennen
* Annfinnur Heinesen – Palli
* Annika Johannessen – Anna
* Helle Fagralid – Eyðdis
* Chad Coleman – Carl
* Kristine Rui Slettebakken – Helle
* Morten Rose – Olaf Ludvik
* Torbjørn Eriksen – Jørn
* Vidar Magnussen – Roar
* Bjarte Tjøstheim – Karsten
* Bendik Lillebø Furubotn – Ung Mattias
* Thea Holter Sola – Ung Helle
* Glenn André Viste Bøe – Ung Jørn

Beskrivelse
-----------

Hovedpersonen i Buzz Aldrin er gartneren Mattias, som blir født samme natt som månelandingen finner sted i 1969. Han er opptatt av romfart og verdensrommet, og spesielt fascinert av Buzz Aldrin, det andre mennesket på månen. Buzz Aldrin er i Mattias' øyne den ypperste toer, et menneske som gjennomførte en av de største bragdene i menneskets historie, men som ikke ba om oppmerksomhet for det. Han ville bare gjøre en god jobb, være til nytte, i likhet med Mattias selv. Mattias bryter sammen etter å ha blitt dumpet av kjæresten Helle, og nærmest ved en tilfeldighet ender han på Færøyene. Der kommer han i kontakt med Havstein, som driver et ettervernhjem på en øy ute i havgapet. I en gruppe personer med skjøre sinn og mange hemmeligheter finner han en tilhørighet. Serien veksler mellom flere års perspektiv med utgangspunkt i Stavanger, men utspiller seg hovedsakelig på Færøyene i årene 1999-2000. Den lille bygda Gjógv var sentral i innspillingen.

Mottakelse
----------

Premieren ble sett av 362 000 seere, noe som ga NRK1 en markedsandel på 22,3 prosent i målgruppen 12+.

Serien fikk følgene kritikker:

* Stavanger Aftenblad 6/6 stjerner6/6 stjerner6/6 stjerner6/6 stjerner6/6 stjerner6/6 stjerner lenke Arkivert 5. mars 2016 hos Wayback Machine. 27. september 2011
* VG 5/6 stjerner5/6 stjerner5/6 stjerner5/6 stjerner5/6 stjerner5/6 stjerner lenke 28. november 2011
* Bergens Tidende 5/6 stjerner5/6 stjerner5/6 stjerner5/6 stjerner5/6 stjerner5/6 stjerner lenke 28. november 2011
* Dagsavisen 5/6 stjerner5/6 stjerner5/6 stjerner5/6 stjerner5/6 stjerner5/6 stjerner lenke 28. november 2011
* Filmfront 5/6 stjerner5/6 stjerner5/6 stjerner5/6 stjerner5/6 stjerner5/6 stjerner lenke
* Serienytt.no 4/5 stjerner4/5 stjerner4/5 stjerner4/5 stjerner4/5 stjerner lenke 20. desember 2011
* Aftenposten 4/6 stjerner4/6 stjerner4/6 stjerner4/6 stjerner4/6 stjerner4/6 stjerner lenke 17. november 2011
* Østkantliv 4/6 stjerner4/6 stjerner4/6 stjerner4/6 stjerner4/6 stjerner4/6 stjerner lenke 28. november 2011

Referanser
----------

1. ↑  «Kampanje.no – Mindre «buzz» rundt ny NRK-serie.». Arkivert fra originalen 7. mars 2012. Besøkt 20. desember 2011.

Eksterne lenker
---------------

* (en) *Buzz Aldrin, hvor ble det av deg i alt mylderet?* på Internet Movie Database Rediger på Wikidata

* (no) *Buzz Aldrin, hvor ble det av deg i alt mylderet?* på NRK TV Rediger på Wikidata

* (en) *Buzz Aldrin, hvor ble det av deg i alt mylderet?* på The Movie Database – TV Rediger på Wikidata
* *Buzz Aldrin, hvor ble det av deg i alt mylderet?"*– Promo fra NRK